Meriam iftar

**Meriam iftar** () ialah sebuah tradisi yang telah lama dipegang yang bermula di Mesir dan merebak ke beberapa negara Islam yang lain. Setiap senja menjelang azan maghrib, meriam akan melepaskan satu das tembakan untuk memberitahu orang ramai tentang permulaan iftar pada bulan Ramadan, apabila umat Islam berbuka daripada puasa sepanjang hari ketika matahari terbenam.

## Asal usul
Walaupun tradisi itu diamalkan hari ini di kebanyakan bahagian dunia Arab, acara menembak meriam itu mula-mula digunakan untuk memaklumkan seluruh bandar tentang masa iftar, sebelum penciptaan jam yang tepat dan media massa. Tembakan meriam pertama kali dilepaskan untuk menandakan permulaan bulan Ramadan, dan kemudian setiap hari untuk mengumumkan berbuka puasa pada solat Maghrib. Kebanyakan ahli sejarah bersetuju amalan itu berasal dari Mesir, dengan sesetengah pihak mendakwa ia bermula sejak abad ke-10, apabila salah seorang khalifah Fatimiyyah mengarahkan meriam diletakkan di Bukit Muqatam, Kaherah supaya semua umat Islam akan mendengar isyarat untuk berbuka puasa, walaupun ini tidak mungkin kerana meriam belum dicipta lagi. Sejarawan lain menjejaki sejarah tradisi itu bermula pemerintah Mamluk Saifuddin Khusyqadam pada abad ke-15, tetapi catatan yang paling umum meletakkan asal usul adat itu pada abad ke-19, semasa pemerintahan gabenor Mesir Uthmaniyyah, Muhammad Ali.

Amalan ini telah tersebar di seluruh dunia Arab pada abad yang lalu. Ia diterima pakai oleh negara Saudi berikutan penaklukan mereka ke atas kota suci Mekah dan Madinah pada tahun 1920-an, dan diperkenalkan di Syarjah dan Dubai pada pertengahan abad ke-20. Pelbagai reka bentuk meriam Ramadan digunakan, daripada alat tembakan kosong yang dibina khas kepada senapang artileri konvensional, seperti howitzer QF 25 paun British yang digunakan di Emiriah Arab Bersatu. Sebuah howitzer 75 mm M1916 Amerika, dihadiahkan kepada pihak berkuasa Islam tempatan oleh Tentera British, digunakan di Baitulmaqdis. Di Kaherah, meriam lapangan 75 mm Krupp Jerman digunakan. Ini digelar "al-ḥājja Fāṭima", sempena nama isteri Saifuddin Khusyqadam. 

## Negara lain

*  - 3 meriam diletakkan di Bahrain, yang mana pada kebiasannya dilepaskan tembakan setiap hari di Kota Riffa (Video), Kota Arad dan The Avenues, Bahrain.
*  - Meriam ditempatkan di Pasar Waqif, Katara, Masjid Agung Muhammad Ibn Abdul Wahab, dan Pasar Al Wakrah, di bawah penyeliaan Angkatan Tentera Qatar.
*  - Beberapa meriam ditempatkan di Arab Saudi, terutama di bandar-bandar kawasan Hejaz seperti Mekah, Jeddah dan Madinah.
*  - Meriam pertama dilepaskan tembakan di Syarjah pada abad ke-19 di bawah pemerintahan Sultan bin Saqr Al Qasimi. Setiap emiriah kini melepaskan tembakan sekurang-kurangnya satu meriam, dengan tiga tempat paling ramai penduduk (Abu Dhabi, Dubai, dan Syarjah) menganjurkan kegiatan tersebut.
*  - Bunyi meriam iftar pernah didengarkan di ibu negara Sana'a, namun dengan perang saudara yang sedang berlangsung kini, tiada kepastian tentang amalan ini disambung.
*  - Istana Naif
*  - penggunaan meriam atau dipanggil bedil sama ada dari buluh atau bunga api diamalkan di Terengganu, khususnya di daerah pesisir seperti Kuala Nerus dan Kuala Terengganu.

## Rujukan